גלקסיות אנטנה

גלקסיות אנטנה או גלקסיית אנטנה (הקרויות גם: NGC 4038/NGC 4039) הן זוג גלקסיות מתנגשות בקבוצת הכוכבים עורב. הגלקסיות התגלו בשנת 1785 על ידי ויליאם הרשל, שמן, "אנטנה", מקורו בצורתן, כמחושים (אנטנות) של חרק. בעוד שבעבר סברו כי מרחקן של גלקסיות אלה מגלקסיית שביל החלב הוא 65 מיליון שנות אור, כיום סבורים כי המרחק הוא 45 מיליון שנות אור בלבד. גלקסיות אנטנה נמצאות במרחק זוויתי של כ-3.5 מעלות ממערב-דרום מערב לכוכב ג'יינה (γ בעורב) וכ-4.2 מעלות מצפון-מערב לכוכב מינקר (ε בעורב). מעריכים כי התנגשות שתי הגלקסיות החלה לפני כ-900 מיליון שנים.

בגלקסיות נצפו שתי סופרנובות: SN 2004GT ו-SN 2007sr.

קישורים חיצוניים

  תצלומי גלקסיית אנטנה שצולמו על ידי טלסקופ החלל האבל

הערות שוליים

גלקסיות מוט ספירליות
קבוצת הכוכבים עורב
גלקסיות ספירליות